OzLabs/hebrew-wiki-articles huggingface dataset:
A Collection: Greatest Hits...and More

A Collection: Greatest Hits...and More (בעברית: אוסף: מבחר הלהיטים...ועוד) הוא אלבום האוסף הרביעי של הזמרת ברברה סטרייסנד, אשר יצא ב-3 באוקטובר 1989 על ידי קולומביה רקורדס. האלבום מכיל אוסף של שירים בולטים אשר הזמרת הוציאה במהלך השנים 1975 ועד 1988 בתוספת של שני שירים חדשים.

מתוך האלבום יצאו שני סינגלים (שהם היו השירים החדשים) כאשר השיר הראשון "We're Not Makin' Love Anymore", אשר יצא ב-14 בספטמבר 1989 ו-"Someone That I Used to Love" שהוא גרסת כיסוי לשירה של הזמרת נטלי קול.

== הפקה והצלחה ==
האלבום הופק בפועל על ידי סטרייסנד עצמה ביחד עם שני מפיקים בפועל נוספים. האלבום זכה לביקורות חיוביות מהמבקרים ולהצלחה מסחרית גדולה. בארצות הברית תחילה האלבום לא זכה להצלחה כאשר דורג במקום ה-26 אך עם הזמן זכה להצלחה וכיום מכירותיו עומדות על 2 מיליון עותקים במדינה (מעמד פלטינה כפולה)<ref></ref>. בנוסף האלבום זכה להצלחה גם בקנדה כאשר גם שם הגיע למעמד פלטינה כפולה. מחוץ לצפון אמריקה האלבום גם זכה להצלחה כאשר הגיע למעמד פלטינה גם באוסטרליה, צרפת, נורווגיה, פינלנד ולמעמד אלבום זהב בבריטניה ושוודיה.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי ברברה סטרייסנד
קטגוריה:אלבומי אוסף באנגלית
קטגוריה:אלבומים שהופקו על ידי אנדרו לויד ובר
קטגוריה:אלבומים שהופקו על ידי ברברה סטרייסנד
קטגוריה:אלבומי חברת קולומביה רקורדס
לואיס קנטנר

לואיס פיליפ קנטנר (בהונגרית: Kentner Lajos; באנגלית: Louis Philip Kentner; 19 ביולי 1905 – 23 בספטמבר 1987) היה פסנתרן יהודי-הונגרי, ובהמשך בריטי, שהצטיין בביצוע יצירותיהם של פרדריק שופן ופרנץ ליסט, כמו גם ברפרטואר ההונגרי.

== ביוגרפיה ==
=== ילדות ולימודים ===
קנטנר נולד כלאיוש קנטנר במשפחה יהודית כבנם של דיולה קנטנר ושל גיזלה בוקסבאום בקרווינה בשלזיה האוסטרית, כיום ברפובליקה הצ'כית, להורים יהודים-הונגרים. הוא רכש את השכלתו המוזיקלית באקדמיה למוזיקה ע"ש פרנץ ליסט בבודפשט, בין השנים 1911 לבין 1922, כתלמידם של ארנולד סקיי (פסנתר), הנס פון קסלר וזולטאן קודאי (הלחנה), ולאו ויינר (מוזיקה קאמרית).

=== קריירה ===
קנטנר החל בקריירת הקונצרטים שלו בגיל 15. עד 1931 נוגע בעולם בשם לודוויג קנטנר. הוא זכה בפרס חמישי בתחרות שופן הבינלאומית בוורשה, ובפרס ליסט בבודפשט. בשנת 1935 היגר לאנגליה לצמיתות. הוא ניגן בשידורי רדיו את מכלול הסונאטות של בטהובן ושוברט, את כל הפסנתר המושווה של באך, ואת "שנות העלייה לרגל" השלם של ליסט. הוא כיהן כנשיא אגודת ליסט הבריטית במשך שנים רבות, עד מותו.

ב-1941 ניגן בפסקול הסרט "אור ירח מסוכן" את "קונצ'רטו ורשה" של ריצ'רד אדינסל.

ב-1975 הזמין את הפסנתרן הארגנטינאי הצעיר אנריקה ש. דנוביץ ללמוד בהשגחתו האישית בבית הספר למוזיקה ע"ש מנוחין בלונדון, שאותו ניהל אז.

קודאי הלחין את "מחולות מָרוֹסֶק" בשביל קנטנר, שניגן אותם בביצוע בכורה בבודפשט ב-14 במרץ 1927. לבקשת המלחין, היה הסולן בבכורה ההונגרית של הקונצ'רטו לפסנתר מס' 2 של ברטוק בבודפשט בשנת 1933, בניצוח אוטו קלמפרר ובביצוע הראשון באירופה של הקונצ'רטו מס' 3 שלו בלונדון, בניצוח סר אדריאן בולט, ב-27 בנובמבר 1946. יחד עם יהודי מנוחין (גיסה של אשתו השנייה, גריזלדה) ניגן בפעם הראשונה את הסונאטה לכינור מאת ויליאם וולטון, בציריך ב-30 בספטמבר 1949.

קנטנר שפט במספר רב של תחרויות מוזיקה. הוא היה גם מלחין, שכתב יצירות תזמורתיות, מוזיקה קאמרית, יצירות לפסנתר ושירים.

== חיים אישיים ==
אשתו הראשונה של קנטנר הייתה הפסנתרנית אילונה קאבוש. נישואים אלה הסתיימו ב-1945, ואחר נשא לאישה את גריזלדה גולד, בתה של הפסנתרנית אוולין סוארט, שבתה השנייה, הבלרינה דיאנה גולד, הייתה לאשתו השנייה של יהודי מנוחין ב-1947.

== קישורים חיצוניים ==

<div class="mw-content-ltr">
* [http://www.arkivmusic.com/classical/Namedrill?&name_id=19187&name_role=2 Classical recordings for Louis Kentner available at ArkivMusic.com]
* [http://www.naxos.com/artistinfo/Louis_Kentner_2026/2026.htm Biography] by Naxos Records
* ist of émigré composers who came to live and work in Britain|List of émigré composers in Britain
</div>
* [https://www.jewishvirtuallibrary.org/kentner-louis ספרייה יהודית וירטואלית/לואיס קנטנר]

==הערות שוליים==

קטגוריה:יהודים הונגרים
קטגוריה:פסנתרנים יהודים הונגרים
קטגוריה:פסנתרנים בריטים
קטגוריה:בוגרי האקדמיה למוזיקה ע"ש פרנץ ליסט
קטגוריה:בריטים שנולדו ב-1905
קטגוריה:בריטים שנפטרו ב-1987
קדאר ויליאמס-סטירלינג

קדאר ויליאמס-סטירלינג (באנגלית: Kedar Williams-Stirling; נולד ב-14 בדצמבר 1994) הוא שחקן קולנוע וטלוויזיה בריטי. הוא ידוע בעיקר וזכות תפקידו כג'קסון מרצ'טי בסדרה המקור של נטפליקס "חינוך מיני".

== ביוגרפיה ==
ויליאמס-סטירלינג הופיע בסרטים בריטיים, כמו 'שאנק' ומונטנה.

במאי 2018 פורסם כי ויליאמס-סטירלינג יככב לצד ג'יליאן אנדרסון, אייסה באטרפילד וקונור סווינדלס בסדרת הדרמה הקומית של נטפליקס חינוך מיני. הסדרה שוחררה לצפייה ב-11 בינואר 2019, וזכתה לשבחי המבקרים.<ref></ref>

בשנת 2019 שיחק בסרט "Changeland" לצד סת' גרין, ברקין מאייר ואחרים. 

בשנת 2020 שיחק בסרט הטלוויזיה "גרזן קטן: רוק אוהבים" שביים סטיב מקווין לרשת הטלוויזיה BBC One ולשירות פריים וידאו.

== קישורים חיצוניים ==

== הערות שוליים ==

קטגוריה:אנגלים ממוצא ג'מייקני
קטגוריה:שחקני קולנוע וטלוויזיה בריטים
קטגוריה:שחקנים ילדים בריטים
קטגוריה:בריטים שנולדו ב-1994
הבאגלז

הבאגלז (באנגלית: The Buggles) הייתה להקת גל חדש בריטית שהוקמה בלונדון בשנת 1977 על ידי הזמר והבסיסט טרבור הורן והקלידן ג'פרי דאונס. הלהקה ידועה בעיקר בזכות סינגל הבכורה שלה "Video Killed the Radio Star" משנת 1979, שהגיע לראש מצעד הסינגלים בבריטניה והגיע למקומות הראשונים ב-15 מדינות נוספות.

==פעילות==
הלהקה הוציאה את אלבומה הראשון The Age of Plastic בינואר 1980 עם "Video Killed the Radio Star" כסינגל הראשי שלו. באותו אלבום נכלל גם השיר "Living in the Plastic Age" . זמן קצר לאחר שיצא האלבום הצטרפו הורן ודאונס ללהקת הרוק יס. ב-1 באוגוסט 1981 פתח הקליפ של "Video Killed the Radio Star" את שידורי ערוץ MTV בארצות הברית. בשנה שלאחר מכן הוציאו הבאגלז אלבום שני, Adventures in Modern Recording . היעדר ההצלחה של האלבום הביא להתפרקות הלהקה. מאז 1998 ביצעו הורן ודאונס מדי פעם את שירי הבאגלז.

==דיסקוגרפיה==
===אלבומי אולפן===
* The Age of Plastic (1980)
* Adventures in Modern Recording (1981)

==קישורים חיצוניים==

קטגוריה:להקות בריטיות
קטגוריה:להקות סינת'-פופ
קטגוריה:להקות גל חדש
קטגוריה:להקות שהוקמו בשנת 1977
Till I Loved You

Till I Loved You (בעברית: עד שאהבתי אותך) הוא אלבומה ה-25 של הזמרת ברברה סטרייסנד, אשר יצא ב-25 באוקטובר 1988 על ידי קולומביה רקורדס. האלבום היה בולט במיוחד במבנה המתמטי שלו (כאשר כל השירים מתארים סיפור רומנטי מההתחלה שלו ועד הסוף) והן בתקציב העתיר שלו שכן סופרים, מפיקים ומוזיקאים רבים השתתפו במהלך יצירתו.

== רקע ==
סטרייסנד הייתה שותפה להפקת האלבום ביחד עם מספר מפיקים שונים ביניהם פיל רמון, קרול באייר סאגר וקווינסי ג'ונס. באלבום גם לקח חלק השחקן דון ג'ונסון שהיה אז בן זוגה של סטרייסנד, כאשר השתתף בשיר הנושא של האלבום.

מבחינה מסחרית האלבום זכה להצלחה בארצות הברית כאשר הגיע למעמד פלטינה במדינה. בנוסף הוא גם היגע למעמד זה בקנדה ואוסטרליה ולמעמד אלבום זהב בשווייץ, בריטניה והולנד.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי ברברה סטרייסנד
קטגוריה:אלבומים באנגלית
קטגוריה:אלבומים שהופקו על ידי ברברה סטרייסנד
קטגוריה:אלבומי חברת קולומביה רקורדס
Nuts

Nuts (בעברית: שאלה של שפיות) הוא פסקול בביצועה של הזמרת ברברה סטרייסנד, אשר יצא ב-21 בדצמבר 1987. האלבום נוצר עבור הסרט "שאלה של שפיות" אשר יצא באותה שנה ובו כיכבה סטרייסנד עצמה. האלבום כולל חמישה שירים אותם כתבה, הלחינה והפיקה סטרייסנד עצמה.<ref></ref>

== רקע ==
הזמרת יזמה בעמה את יצירת הפסקול לאחר שרכשה את הסרט באמצעות חברת ההפקות שלה "Barwood Films".

== ביקורת ==
הביקורות הראשוניות לאלבום היו שליליות. בתגובה לביקורות השליליות, סטרייסנד טענה כי הן נובעות מתפקידה בסרט בו שיחקה את אשת הרנסאנס וטענה כי "העולם עדיין לא היה מוכן לה". אך בשלב יותר מאוחר הפסקול קיבל ביקורות חיוביות.

== רשימת רצועות ==

== הערות שוליים ==

קטגוריה:אלבומי ברברה סטרייסנד
קטגוריה:פסקולים באנגלית
קטגוריה:אלבומים שהופקו על ידי ברברה סטרייסנד
קטגוריה:אלבומי חברת קולומביה רקורדס
משתגעים על אהבה

משתגעים על אהבה (באנגלית: Grumpier Old Men) סרט קולנוע אמריקאי מסוגת קומדיה רומנטית משנת 1995 בבימויו של דונלד פטרי, עם ג'ק למון, וולטר מתאו, אן-מרגרט, סופיה לורן וברג'ס מרדית' (תפקידו האחרון בקולנוע) בתפקידים הראשיים.

זה סרט המשך ל"זקנים חסרי מנוח" (1993) וגם הוא זכה להצלחה מסחרית.

==תקציר העלילה==
היריבות בין ג'ון גוטפסון (ג'ק למון) לשכנו מקס גולדמן (וולטר מתאו) שככה לאחר שילדיהם מייקל (קווין פולאק) ומלני (דריל האנה) התארסו ולאחר שג'ון נישא לשכנתכם היפה, אריאל (אן-מרגרט). למרות זאת הם מכנים אחד את השני "אידיוט" ורבים בעת הדיג באגם.

לאחר שצ'אק בעל חנות הפתיונות מת, קנתה את המקום מריה ראגטי (סופיה לורן), יפהפייה איטלקייה גרושה חמש פעמים שקנתה את מקום עם אימה פרנצ'סקה (אן מורגן גילברט) ובכוונתה לפתוח שם מסעדה איטלקית.

זה לא מוצא חן בעיני ג'ון ומקס שמחליטים לחבל בפתיחת המסעדה. כשפקח משרד הבריאות (מקס רייט) עורך שם ביקורת, הם מחדירים חזיר ים והפקח הנבהל חושב שזה עכבר אך מריה מגלה לו את האמת ומבחינה בשניים. הם ממשיכים בנסיונותיהם אך היא מחזירה מלחמה.

אריאל מורה לג'ון ללכת ולהתנצל אך הוא מסרב כי "הוא הגבר בבית". היא זורקת אותו מהבית והוא מאלץ לבלות את הלילה בביתו של מקס. לבסוף הוא מגיע למריה ומתנצל, בינתיים אביו הקשיש בן ה-95 (ברג'ס מרדית') מחזר אחרי פרנצ'סקה.

לאחר שמייק ומלני רבים ומבטלים את האירוסים מתחילה שוב היריבות בין האבות והם גורמים נזק אחד לשני ואפילו יוצאים בדו-קרב עם חכותיהם. אריאל מפסלת את ג'ון בעירום ומקס מצלם זאת מרחוק ומכניס את הקלטת בסניף של המרכול השכונתי לבושתו של ג'ון. אריאל עוזבת את ג'ון וחוזרת לביתה עם מלני עד יעבור זעם.

בינתיים ג'ון אכול הדאגות מספר זאת לאביו על גדות האגם ומגלה שהוא מת. בטקס ההלוויה עם שפיכת האפר לאגם משתתפים כולם והמצב נרגע. מקס ומריה מתאהבים ומייקל ומלני מתפייסים ובסוף נערכת חתונה כפולה בכנסייה המקומית - מקס ומריה, מייקל ומלני.

==צוות השחקנים==
{| class="wikitable"
|-
! שם השחקן/ית
! שם הדמות
! הערות
|-
|ג'ק למון
|ג'ון גוסטפסון
|
|-
|וולטר מתאו
|מקס גולדמן
|
|-
|אן-מרגרט
|אריאל טרוקס
|
|-
|דריל האנה
|מלני גוסטפסון
|בתו של ג'ון
|-
|קווין פולאק
|ג'ייקוב גולדמן
|בנו של מקס
|-
|ברג'ס מרדית'
|סבא ג'ון גוסטפסון
|אבא של ג'ון
|-
|סופיה לורן
|מריה ראגטי
|מסעדנית
|-
|אן מורגן גילברט
|פרנצ'סקה ראגטי
|אמא של מריה
|-
|מקס רייט
|
|מפקח משרד הבריאות
|}

==קישורים חיצוניים==

* [https://www.youtube.com/watch?v=rEnOoWs3FuA&t=23s קדימון למשתגעים על אהבה], באתר יוטיוב
* [http://www.tcm.com/tcmdb/title/77025/Grumpier-Old-Men/ משתגעים על אהבה], באתר TCM

קטגוריה:סרטי 1995
קטגוריה:סרטים באנגלית
קטגוריה:סרטי קומדיה אמריקאיים
קטגוריה:סרטי המשך אמריקאיים
קטגוריה:סרטי האחים וורנר
קטגוריה:סרטי ג'ק למון
קטגוריה:סרטי וולטר מתאו
קטגוריה:סרטי סופיה לורן
מיס שרלוק

מיס שרלוק (ביפנית: ミス·シャーロック) הוא עיבוד נשי לספרי הבלשים של סר ארתור קונאן דויל אודות שרלוק הולמס. הסדרה מתרחשת בעיקר בטוקיו, יפן ומהווה הפקה משותפת בין HBO אסיה להולו יפן.<ref name="polygon"></ref> את שתי הדמויות הראשיות, המבוססות על שרלוק הולמס וד"ר ג'ון ווטסון, מגלמות נשים, יוקו טקאוצ'י ושיהורי קנג'יה בהתאמה והיא הסדרה הגדולה הראשונה שמלהקת אישה כבלש דמוי הולמס.<ref name="ringer"></ref> הסדרה שאבה השראה ברורה מהעיבוד של BBC, "שרלוק".

בתור הסדרה הגדולה הראשונה שמלהקת נשים לשתי הדמויות המובילות,<ref name="ringer" /> היא זכתה לשבחים על הבחירה הזו.<ref name="polygon" /><ref></ref> יוקיאושי אוזאווה, המגלם את אחיו הבכור של שרלוק, אמר "אני לא מנסה להעליב אף בחורים, אבל יש סוגים של חבר'ה שחושבים מאוד מרובע. נשים רגישות יותר ויודעות לגעת בלבם של אנשים, ולכן הן יודעות לנצח את המשחק. אני חושב שהן מגלמות בלשים פרטיים טובים יותר."<ref name="thr"></ref>
== עלילה ==
"הבלשית המייעצת" שרה "שרלוק" שלי פוטאבה פותרת תעלומות שונות בטוקיו של ימינו. שרלוק נעזרת בחברתה לדירה, ד"ר וואטו טצ'יבאנה, רופאה שחזרה לאחרונה מסיוע רפואי בהתנדבות בסוריה. בשל כישורי ההבחנה והדדוקציה הנמרצים של שרלוק, היא מתבקשת לעיתים קרובות על ידי הפקח ג'נטארו ריימון ממחלקת משטרת המטרופולין של טוקיו לעזור בתיקים.

אף על פי שהסדרה מתארת מגוון פשעים ומבצעים, שרלוק צריך להתמודד עם הארגון החשאי, סטלה מאריס, שעומד מאחורי חלק מהפשעים שהם פותרים. דמויות חוזרות אחרות כוללות את קימי הטאנו, בעלת הבית בה מתגורר שרלוק, וקנטו פוטאבה, מזכיר ראש הממשלה ואחיו הגדול של שרלוק.

==פרקים==

== שחקנים ודמויות ==
=== דמויות ראשיות ===
* יוקו טקאוצ'י בתפקיד שרה "שרלוק" שלי פוטאבה, בלשית מייעצת מבריקה. לעיתים קרובות היא מתבקשת על ידי משטרת המטרופולין של טוקיו לעזור בחקירות. הדמות מציגה את שרלוק הולמס מהרומנים, אך שואבת את רוב ההשראה מהסדרה של BBC שרלוק, בכיכובו של בנדיקט קמברבאץ'.
* שיהורי קנג'יה בתפקיד ד"ר וואטו ("וואטו-סאן" ) טשיבאנה, רופאה שחזרה לאחרונה מסיוע רפואי בהתנדבות בסוריה. אחרי שהמלון בו שהתה באופן זמני נשרף, היא נאלצת לעבור לגור עם שרלוק. הדמות היא עיבוד לד"ר ווטסון מהרומנים.
* קניצ'י טקיטו כפקח ג'נטארו ריימון, בלש העובד במשטרת המטרופוליטן. הדמות מהווה עיבוד למפקח לסטרייד מהרומנים.<ref name="geek"></ref>
* טומויה נקאמורה כסמל טצויה שיבאטה, קצין משטרה העובד בפיקוח ריימון.
* יוקיאושי אוזאווה בתפקיד קנטו פוטאבה, מזכיר ראש הממשלה ואחיו הגדול של שרלוק. הדמות היא עיבוד למייקרופט הולמס מהרומנים.<ref></ref>
* רן איטו בתפקיד קימי הטאנו, בעלת הבית של הבניין ששרלוק גרה בה וחברה משפחתית של שרלוק. הדמות מהווה עיבוד לגברת הדסון מהרומנים.

=== דמויות משנה ===
* ריוהיי אוטאני בתפקיד טורו מוריה, צלם מלחמה.
* יוקי סאיטו בתפקיד מריקו איריקאווה, יועצת פסיכולוגית המייעצת לוואטו ומוריה. בהתחלה היא נודעה בסתר בשם סטלה מאריס והופכת לאנטגוניסטית הסופית של סדרת הטלוויזיה.

=== חברי צוות נוספים ===
* קיי טנאקה בתפקיד טושיו יוניימה (פרק 3)

== קישורים חיצוניים ==
* 
* 
== הערות שוליים ==

קטגוריה:סדרות דרמה יפניות
קטגוריה:שרלוק הולמס
קטגוריה:HBO: סדרות
קטגוריה:תוכניות טלוויזיה שמתרחשות בטוקיו
המלחמה האנגלו-אפגנית השלישית

המלחמה האנגלו-אפגנית השלישית התרחשה בשנת 1919 עם סיומה של מלחמת העולם הראשונה בין הראג' הבריטי (מושבה של האימפריה הבריטית) לבין אמירות אפגניסטן. המלחמה, שנגמרה בניצחון אפגני השילה כל השפעה בריטית באפגניסטן, אך המדינה החדשה לא שמרה על יציבות מתמשכת ובשנת 1928 פרצה בה מלחמת אזרחים.

== רקע ==
במהלך מלחמת העולם הראשונה, רוב האוכלוסייה הפשטונית באפגניסטן קראה לתמיכה באימפריה העות'מאנית כמשמע לקול הח'ליפה מהמט החמישי לג'יהאד נגד האימפריה הבריטית אשר שלטה בהם דרך יחידת המנהל של הראג' הבריטי. האמיר האפגני באותה העת, חביבאללה חאן היה רב השפעה, שלט על המצב המדיני ודאג לייצוב הדרישה האזרחית בעודו נשאר נייטרלי מחוץ למלחמה.

באותה העת שלטה בריטניה על אפגניסטן במצב של מדינת חסות לפיה הייתה אפגניסטן למעשה בובה מדינית שנוצרה לאחר המלחמה האנגלו-אפגנית השנייה על ידי הבריטים, כדי לעצור את השפעתה הגוברת של האימפריה הרוסית במרכז אסיה במסגרת המשחק הגדול.

עם סיום המלחמה, ב-20 בפברואר 1919, רצח פוליטי שבוצע בידי ג'יהאדיסטים אנטי-בריטים סיים את שלטונו של חביבאללה ובנו, אמאנואלה ח'אן ירש את אמירות אפגניסטן.

== מלחמה ==
עם הכתרתו של אמאנואלה ח'אן לאמיר אפגניסטן הוא הכריז על עצמאות אפגניסטן המלאה. במאי החלה פלישה בריטית לעבר אפגניסטן מה שהחל את המלחמה השלישית בין המדינות. במהלך המלחמה שני הצדדים הוכיחו אי יכולת מתמשכת. צבא הודו הבריטית היה מותש עקב מלחמת העולם הראשונה והצבא האפגני היה כמעט חסר ערך נגד הנשקים המודרניים של אויבו, על כן האפגנים החלו להשתמש במלחמת גרילה.

עם שוויון כוחות צבאי שני הצדדים הגיעו להסכם שלום שנחתם בעיר רוואלפינדי (על יד אסלאמאבאד) באוגוסט. במהלך הסדרי המלחמה טענו האפגנים לעצמאותם מהבריטים כיוון שידם הייתה על העליונה; הם הכריזו עצמאות, היו דה פקטו עצמאיים וחסמו פלישה בריטית. הבריטים ויתרו לבסוף על שלטונם באזור ומבחינה רשמית הכירו באמירות אפגניסטן כמדינה עצמאית עם סוף המלחמה.

המדינה האפגנית החדשה אשר הייתה המדינה הראשונה להכיר בממשלה הבולשביקית כממשלתה האמיתית של רוסיה עוד במהלך מלחמת האזרחים ברוסיה, נפלה במהרה לאי-יציבות אזרחית עקב מדיניות פנים. בניסיון להביא לרפורמה מדינית ולכדי מודרניזציה שתבוצע בידי אנענואלה חאן בשנת 1928 החלה מלחמת האזרחים האפגנית והמדינה נפלה לאי שקט וסכסוך פנימי ארוך עם אירועים כמלחמת אפגניסטן.

== קישורים חיצוניים ==

* [https://www.britannica.com/event/Anglo-Afghan-Wars#ref1119637 Third Anglo-Afghan War], אנציקלופדיה בריטניקה
* [https://www.rferl.org/a/afghanistan-british-war-1919/30109565.html How Afghans Took On The British And Achieved Full Independence], רדיו אירופה החופשית

קטגוריה:ערכים שבהם תבנית בריטניקה אינה מתאימה
קטגוריה:האימפריה הבריטית
קטגוריה:בין שתי מלחמות העולם
קטגוריה:אפגניסטן: היסטוריה
קטגוריה:1919
One Voice

One Voice (בעברית: קול אחד) הוא אלבום ההופעה חיה השלישי של הזמרת-יוצרת היהודייה-אמריקאית ברברה סטרייסנד. אלבום ההופעה מתעד מופע צדקה שערכה ברברה סטרייסנד במאליבו, קליפורניה ב-6 בספטמבר 1986 והופץ באפריל 1987.

== הצלחה והפקה ==
אלבום ההופעה זכה להצלחה מסחרית רבה בארצות הברית כאשר מכר 2 מיליון עותקים ובכך הגיע למעמד פלטינה כפולה. בנוסף האלבום גם הגיע למעמד פלטינה בניו זילנד והולנד ולמעמד אלבום זהב באוסטרליה וקנדה.<ref></ref> אלבום ההופעה הופק על ידי ריצ'רד בסקין.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|פלטינה x2
|2,000,000
|-
!בריטניה (BPI)
|כסף
|60,000
|-
!קנדה (Music Canada)
|זהב
|50,000
|-
!הולנד (NVPI)
|פלטינה
|100,000
|-
!ניו זילנד (RMNZ)
|פלטינה
|15,000
|}

== קישורים חיצוניים ==

== הערות שוליים ==

קטגוריה:אלבומי ברברה סטרייסנד
קטגוריה:אלבומי הופעה באנגלית
קטגוריה:אלבומי חברת קולומביה רקורדס
The Broadway Album

The Broadway Album הוא אלבומה ה-24 של הזמרת ברברה סטרייסנד, אשר יצא ב-4 בנובמבר 1985 על ידי קולומביה רקורדס.
האלבום, שהורכב בעיקר מנגינות מופע קלאסיות, סימן שינוי משמעותי בקריירה של סטרייסנד.

היא בילתה עשר שנים במחזות זמר ושרה שירים בהשראת מחזות זמר באלבומיה בשנות ה-60 אך החל משנות ה-70 החלה לשיר שירים בסגנונות של פופ, רוק, פולק ודיסקו.

== רקע והצלחה ==
על האלבום עבדה סטרייסנד עם המלחין המפורסם של ברודוויי סטיבן סונדהיים אשר כתב מספר שירים באלבום. האלבום זכה להצלחה רבה ואף יצא לאור מחדש בעקבות הצלחתו. הוא הגיע למעמד של 4 פלטינות בארצות הברית, ובנוסף גם למעמד פלטינה כפולה בקנדה, מעמד פלטינה בניו זילנד ומעמד אלבום זהב בהולנד ובריטניה.

את האלבום ליווה ספיישל הטלוויזיה: Putting It Together: The Making of the Broadway Album. לאלבום יצאו שתי גרסאות כאשר גרסה אחת היא מהדורת ה-LP והקסטה והמדורה השנייה היא מהדורת הדיסק הכוללת שיר בונוס. בשנת 2002 האלבום יצא מחדש עם שיר חדש בשם "I Know Him So Well".

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי ברברה סטרייסנד
קטגוריה:אלבומי גרסאות כיסוי
קטגוריה:אלבומים באנגלית
קטגוריה:אלבומים שהופקו על ידי ברברה סטרייסנד
קטגוריה:אלבומים שהופקו על ידי דייוויד פוסטר
קטגוריה:אלבומים שהגיעו למקום הראשון במצעד הבילבורד 200
קטגוריה:זוכי פרס גראמי לביצוע הפופ הווקאלי הטוב ביותר – אישה
קטגוריה:אלבומי חברת קולומביה רקורדס
סמא אל-מסרי

סאמיה אחמד עטיה עבד אל-רחמן (בערבית: سامية أحمد عطية عبد الرحمن<ref></ref>; נולדה ב-8 בפברואר 1976) המכונה סמא אל-מסרי, היא שחקנית, זמרת ורקדנית בטן מצרייה<ref></ref><ref></ref>.

== קריירה ==
אל-מסרי החלה לעבוד בערוץ הטלוויזיה מהוואר לאחר סיום לימודיה בפקולטה לאמנויות, והופיעה גם בשלושה סרטי קולנוע מאז 2008<ref></ref>.

== מחלוקות ==
הסרט מ-2011 Ala Wahda We Nos (على واحدة ونص), שנכתב על ידי אל-מסרי, שגם מופיעה בו בתפקיד הראשי העביר ביקורת על הניצול המיני של עובדי תקשורת נשיים. הסרט גונה על ידי מגזרים שונים של החברה המצרית. אל-אזהר קרא לצופים להחרים את הסרט על תכניו המגונים לכאורה ואיגוד העיתונאים טען כי הסרט משפיל את המקצוע. גרסתו המקורית של הסרט נאסרה לשידור על ידי סעיד חטאב, ראש מועצת הצנזורה לעבודות אמנותיות על קריאת איגוד העיתונאים, ומהדורה "מתוקנת" של הסרט פורסמה בהמשך.

עד שנת 2013, אל-מסרי החלה להפיק סרטוני יוטיוב סאטיריים בביקורת על מפלגת החופש והצדק, האחים המוסלמים ופלגים איסלאמיסטים אחרים, ולאחר שפרסמה את הסרטון הרביעי שלה, בו היא לובשת מטפחת ראש וגם ניקאב, היא קיבלה איומי מוות, כי היא הייתה, "כמו זונה, לועגת לחג'אב".

אל-מסרי זכתה לשמצה בינלאומית בעקבות סרטון שלה שמתח ביקורת על מדיניותו של ברק אובמה כלפי מצרים ובו הצהירה על תמיכה בעמדתו של עבד אל-פתאח א-סיסי. הסרטון הפך ויראלי באינטרנט בתחילת אוגוסט 2013<ref></ref>.

באפריל 2014 היא נעצרה "תוך ציפייה לחקירה של ערוץ טלוויזיה ללא רישיון שלכאורה היה בבעלותה."<ref></ref> הסיבה לכך היא שהיא צילמה סרטון שלעג למורתדא מנסור, יו"ר מועדון הספורט זמלאק. היא שרה את "יה מורטדה, יה מורטדה" למנגינת השיר הערבי-טורקי, "יה מוסטפא" עם כמה מילים מרמזות, תחילה בשמלה ארוכה ואז בחולצת קבוצת כדורגל זמאלק ומשחקת בכדור כדורגל. היא גם לעגה לקומיקאי באסם יוסף. אל-מסרי נקנסה, אך המשיכה ביצירת סרטונים מעוררי מחלוקת.

ב־23 באפריל 2020, נתבעה אל-מסרי בגין לשון הרע והוצאת דיבה על ידי מגיש הטלוויזיה המצרי, רחם סעיד. למחרת היא נעצרה. ב-27 ביוני 2020 היא נידונה לרצות שלוש שנות מאסר ונקנסה ב-300 אלף לירות מצריות<ref></ref>.

== קישורים חיצוניים ==

== הערות שוליים ==

קטגוריה:רקדניות בטן
קטגוריה:שחקניות מצריות
קטגוריה:זמרות מצריות
קטגוריה:ילידות 1976
בית כהן

בית כהן הוא פנסיון שנוסד ונוהל בידי גרטה כהן ובעלה ריכרד, ונקרא על שמם. בית כהן היה הפנסיון השני בעיר נהריה. בית כהן היה לשם דבר בתחום בתי ההארחה בנהריה והתארחו בו אחמ"ים רבים.

== היסטוריה ==
הפנסיון בית כהן נוסד באביב 1937 בידי גרטה (גרטל) וריכרד כהן. המיקום שנבחר להקמת הפנסיון היה מוצלח - מדובר במיקום מרכזי - פינת שדרות הגעתון-סולם צור (כיום רחוב ז'בוטינסקי), שהמולת הגעתון לא קרובה אליו והמרחק ממנו אל הים לא רב. בפנסיון התארחו פוליטיקאים ונבחרי ציבור רבים, אשר ביניהם ניתן למצוא את חיים ויצמן נשיא המדינה הראשון, דוד בן-גוריון (בטרם נבחר לתפקיד ראש הממשלה), ראש הממשלה משה שרת, שר הכלכלה דב יוסף וכן ראלף באנץ'. בשנת 1964 התארחו בפנסיון השחקנים סופיה לורן ופיטר פינץ' לצורך צילום הסרט סרט. על פי דיווחה של התושבת קולי וידנפלד, בפנסיון התארח אחיינו של ארתור ג'יימס בלפור. בית כהן היה גם מקום הפגישה השבועית של חברי רוטרי הנהריינים. ועדת החקירה האנגלו-אמריקאית לענייני ארץ ישראל התארחה בפנסיון בלילה שבין ה-18 ל-19 במרץ 1946. ריצ'רד קרוסמן, חבר הוועדה, כתב על כך בספרו: כיום שוכנת במקום מסעדת בורדו.
==לקריאה נוספת==
* שאול מ. שאשא (עורך), לטייל בנהריה - מדריך למבקר בעיר (עמ' 47–48), ביחד, 2012

==קישורים חיצוניים==
* חנה קליין, [https://sites.google.com/site/toldotnahariya1/forty/nofesh המעבר לשירותי קיט ונופש], נהריה בראשיתה

קטגוריה:נהריה: מבנים
קרל בופ

קרל בופ (בגרמנית: Karl Bopp;) היה היסטוריון למתמטיקה גרמני.

== ביוגרפיה ==
בופ למד באוניברסיטת שטרסבורג ובאוניברסיטת היידלברג תחת הדרכתו של מוריץ קנטור. בשנת 1906 הוא הוסמך להוראה אוניברסיטאית עם עבודה על חתך חרוט של גרגואיר דה סנט וינסנט, ובשנת 1915 הוא הפך לפרופסור בהיידלברג. כיורשו של מוריץ קנטור לימד היסטוריה של המתמטיקה, חשבון פוליטי וביטוח. בשנת 1933 חלה ונפטר בשנת 1934.
 
תחום העניין המיוחד של בופ היה מחקרים אודות יוהאן היינריך למברט. הוא ערך את היומן (Monatsbuch) של למברט, את חילופי מכתביו עם לאונרד אוילר ועם אברהם גוטלף קסטנר וכן ערך את כתביו הפילוסופיים. בופ כתב מאמרים היסטוריים רבים, כולל שני מחקרים על ההיסטוריה של פונקציה אליפטית, ופרסום מחודש של מאמר מאת ניקולה פאטיו דה דוילייה על הסיבה לכבידה. בהשגחתו נכתבו עבודת גמר של תלמידים רבים.<ref>Lorey, Wilhelm: [http://gdz.sub.uni-goettingen.de/no_cache/dms/load/img/?IDDOC=249559 Karl Bopp], Jahresbericht der Deutschen Mathematiker-Vereinigung, Band 45, 1935, pp. 116-119</ref>

==קישורים חיצוניים==

* [https://www.mathgenealogy.org/id.php?id=52433 קרל בופ], באתר Mathematics Genealogy Project
* [http://archiv.ub.uni-heidelberg.de/volltextserver/14710/1/Bopp-BadBio.pdf ביוגרפיה], באתר אוניברסיטת היידלברג 

==הערות שוליים==

קטגוריה:היסטוריונים של המתמטיקה
קטגוריה:סגל אוניברסיטת היידלברג
קטגוריה:בוגרי אוניברסיטת היידלברג
קטגוריה:סופרים גרמנים
קטגוריה:מתמטיקאים גרמנים
קטגוריה:גרמנים שנולדו ב-1877
קטגוריה:גרמנים שנפטרו ב-1934
לוח החבר

ממוזער
לוח החבר, היא סוג של אנציקלופדיה קטנה לילדים, שכתב חיים דב שחר. הלוח יועד לתלמידים ובו מידע רב ממקורות רבים (עבריים ולועזיים כאחד). את המקום המרכזי בלוח תופסת ארץ ישראל אבל הובא בו גם אוצר שלם של דברי תורה, חוכמה, פתגמים, שירי עם וקטעי ספרות.

== כללי ==
החוברת הראשונה של לוח החבר, יצאה לאור בשנת תרפ"ד (1924) למרות המצב הכלכלי הקשה של שחר.

== מטרת הלוח ==
מטרתו של שחר בהוצאת הלוח הייתה לשים במוקד את הילד, צרכיו, ותחומי העניין שלו הנגשת החומר באופן נעים ומועיל. כדי לעודד ילדים להשתמש בלוח ערך שחר תחרויות שונות בין הקוראים, ובהן: שליחת אלבומי פרחים וחרקים מיובשים לילדי חוץ לארץ על מנת שיעמדו מקרוב על טבע ארצנו וסגולותיה. תחרויות ציור ורישום, פתרון חידות, הכנת עבודות יד, ידיעת המולדת וכתיבת חיבורים הקשורים במולדת.

עם הזמן נודע הלוח בין רבים מאנשי החינוך בארץ:

== תוספות והרחבות ללוח "החבר" ==
ממוזער
לוח החבר יצא בשתי מהדורות, אחת בכריכה רגילה והשנייה בכריכת בד. בהמשך וכהרחבה של לוח "החבר" הוציא שחר מספר חוברות נוספות:
* חגים וזמנים – קבצים לבימת בית הספר והנער. שחר התכוון להוציא סדרת חוברות בתחום הכנת הצגות בית ספר לפי חגי השנה אך הספיק להוציא רק את חוברת חנוכה לפני פטירתו.

* קונטרס חברי - הוגדר כפנקס רשימות לתלמידים -לוח שימושי – ספרותי לתלמידים ולעם (בהוצאת "שחר") פנקס זה הכיל את מערכת השעות של התלמיד, "החברים במחלקתי", ספרי הלימוד, ספרים שקראתי, מועדי ימי הולדת וכו' של משפחתי ועוד.
* במולדת - זהו אוסף חיבורים שנכתבו על ידי תלמידים בתרפ"ט במסגרת תחרות חיבורים, עליה הכריז שחר, בנושא "במולדת". מטרת התחרות הייתה לעמוד על יחסם של התלמידים למתרחש בארץ ולחדד את היותם עדי ראייה למעשי היצירה הלאומית הגדולה המתרחש אל מול עיניהם. החיבורים נבדקו על ידי ועדה בה היו חברים, בין השאר, באי כח מועצת מורי ארץ ישראל למען הקרן הקיימת.

* שירי עם ומולדת – חוברת של תווים ושירים שהושרו בתקופה ההיא, ונלקחו מתוך לוח החבר תר"ץ.

== קישורים חיצוניים ==
* 
* [http://jpress.org.il/Olive/APA/NLI_heb/get/image.ashx?kind=block&href=HARETZ%2F1925%2F09%2F15&id=Ar0041202&ext=.png החבר], הארץ, 15 בספטמבר 1925
* [http://jpress.org.il/Olive/APA/NLI_heb/get/image.ashx?kind=block&href=HARETZ%2F1926%2F08%2F19&id=Ar0030601&ext=.png החבר], הארץ, 19 באוגוסט 1926
* 
* 

== הערות שוליים ==

קטגוריה:אנציקלופדיות בשפה העברית
קטגוריה:ספרי ילדים ונוער
קטגוריה:חינוך ביישוב
פטריק במפורד

פטריק ג'יימס במפורד (באנגלית: Patrick James Bamford; נולד ב-5 בספטמבר 1993) הוא כדורגלן אנגלי המשחק כחלוץ בלידס יונייטד. על אף הצבתו בעיקר כחלוץ הוא יכול לשחק גם בתפקיד התקפי במרכז השדה.

== קריירה ==
הוא החל את הקריירה המקצוענית שלו בנוטינגהאם פורסט, לאחר שלמד בתיכון בעיר והתאמן בקבוצת הנוער של המועדון. הופעתה הראשונה בבוגרים הייתה ב-31 בדצמבר 2011, וכעבור כחודש נרכש על ידי מועדון הצמרת הלונדוני, צ'לסי, תמורת סכום של 1.5 מיליון ליש"ט. במפורד לא זכה לשחק במשחק ליגה רשמי במועדון ויצא לסדרה של שש תקופות השאלה לאורך חמש שנים במועדונים מילטון קינס דונס, דרבי קאונטי, ומידלסברו (שם זכה בתואר שחקן השנה של הליגה השנייה - פוטבול ליג צ'מפיונשיפ). לאחר מכן היו לו השאלות נוספות בקריסטל פאלאס, נוריץ' סיטי וברנלי, לפני שעבר למידלסברו בשנת 2017, תמורת סכום שהוערך ב-5.5 מיליון ליש"ט.

במפורד הצטרף ללידס יונייטד ב-31 ביולי 2018 וסייע למועדון לזכות באליפות הליגה השנייה בשנת 2020 ולשוב לליגה הבכירה, הפרמייר ליג, לאחר היעדרות של 16 שנים. במהלך עונת האליפות והעלייה, תחת שרביטו של המאמן מרסלו ביילסה, הוא כבש 16 שערי ליגה. בשלושת משחקים הראשונים בעונת 2020/2021 בפרמייר ליג כבש שלושה שערים - אחד בכל משחק. ב-23 באוקטובר 2020 הבקיע שלושער בניצחון 0–3 על אסטון וילה בווילה פארק. ב-31 בינואר 2021 הבקיע שער אחד, בישל שניים ונבחר לאיש המשחק מטעם ה-BBC בניצחון קבוצתו 1–3 על לסטר סיטי. ב-8 בפברואר 2021 הבקיע את שערו ה-100 בקריירה, בניצחון לידס 0–2 על קריסטל פאלאס.

במפורד ערך את הופעת הבכורה שלו לעונת 2022/2023 ב-6 באוגוסט 2022, במשחק הראשון של העונה, בו ניצחה לידס את וולברהמפטון וונדררס בתוצאה 1–2. את שערו הראשון לעונה כבש ב-13 בינואר 2023, במשחק ההפסד לאסטון וילה, שהסתיים בתוצאה 1–2. ב-18 בינואר כבש צמד במשחק במסגרת הסיבוב השלישי של גביע ה-FA מול קארדיף סיטי, שהסתיים בניצחון קבוצתו בתוצאה 2–5.

לאחר נשירתה של לידס יונייטד לצ'מפיונשיפ בסיום עונת 2022/2023 החמיץ במפורד את פתיחת עונת 2023/2024 בשל פציעה. הוא שותף לראשונה כמחליף ב-30 בספטמבר 2023, בהפסד 1–3 לסאות'האמפטון. ב-1 בינואר 2024 הוא פתח בהרכב לראשונה מאז מאי 2023 וכבש את שערו הראשון לעונה בניצחון 0–3 על ברמינגהאם סיטי. ב-7 בינואר כבש שער שני ברציפות בניצחון 0–3 על פיטרבורו יונייטד, במסגרת הסיבוב השלישי של גביע ה-FA הוא נכנס כמחליף במשחק הראשון לעונת 2024/2025 ב-10 באוגוסט מול פורטסמות', שהסתיים בתיקו 3-3.

במפורד, שנולד באנגליה, ייצג פעם אחת את נבחרת אירלנד מתחת לגיל 18, ולאחר מכן החליף את נאמנותו הבינלאומית ושיחק במספר מהנבחרות הצעירות של אנגליה - עד גיל 18, עד גיל 19 ואף בנבחרת אנגליה בכדורגל עד גיל 21.

באוגוסט 2021 זומן לראשונה לסגל נבחרת אנגליה, לקראת משחקיה במקודמות מונדיאל 2022 נגד הונגריה, אנדורה ופולין. ב-5 בספטמבר ערך במפורד את הופעת הבכורה שלו, כשפתח בהרכב במשחק מול אנדורה, שהסתיים בניצחון 0–4.

==תארים==
; לידס יונייטד
* פוטבול ליג צ'מפיונשיפ: 2019/20
; אישיים
* שחקן החודש בליג 1: אוקטובר 2013
* השחקן המצטיין בפוטבול ליג צ'מפיונשיפ: 2014/2015

==קישורים חיצוניים==

* [https://www.leedsunited.com/teams/first-team/111/patrick-bamford פטריק במפורד], באתר לידס יונייטד

==הערות שוליים==

קטגוריה:חלוצי כדורגל אנגלים
קטגוריה:כדורגלני צ'לסי
קטגוריה:כדורגלני מידלסברו
קטגוריה:כדורגלני לידס יונייטד
קטגוריה:כדורגלני נבחרת אנגליה
קטגוריה:אנגלים שנולדו ב-1993
Sorry Seems to Be the Hardest Word

"Sorry Seems to Be the Hardest Word" הוא שיר שהולחן על ידי אלטון ג'ון למילותיו שלו ושל ברני טופין. הוא הוקלט ויצא לאור ב־1976 הן כסינגל הן כחלק מהאלבום "Blue Moves" .

השיר הופיע גם בשנה שלאחר מכן באלבום הלהיטים Elton John's Greatest Hits Volume II, אם כי מסיבות של זכויות יוצרים הסינגל כבר לא מופיע בגרסה הנוכחית של אותו אלבום. הוא גם הופיע באלבומי האוסף Greatest Hits 1976–1986 ו-Greatest Hits 1970–2002.

== ביקורת ==
מגזין בילבורד שיבח את ההופעה הקולית של ג'ון, וכינה אותה "כנה ואמינה כמעט עד כאב" והתייחס גם למורכבות שירת הליווי.<ref name="bb"></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!קנדה (Music Canada)
|זהב
|75,000
|-
!ארצות הברית (RIAA)
|זהב
|1,000,000
|}

== גרסת בלו ==

אחת מגרסאות הכיסוי היא של להקת הבנים האנגלית בלו. גרסת הכיסוי הופיעה באלבום האולפן One Love . השיר הוקלט בשיתוף פעולה עם אלטון ג'ון, והיה הסינגל השני מתוך האלבום. השיר הגיע למקום הראשון במצעד הסינגלים הבריטי, וב-15 בדצמבר 2002 הגיע גם למקום הראשון בהונגריה ובמצעד ההולנדי. גרסת הכיסוי הופיעה בטופ 10 ב-16 מדינות נוספות.

=== מיקומי שיא ===

=== נתוני מכירות ===
{| class="wikitable sortable"
!מקום
!תארים
!מכירות
|-
!בלגיה (BEA)
|זהב
|25,000
|-
!שווייץ (IFPI Switzerland)
|זהב
|20,000
|-
!הממלכה המאוחדת (BPI)
|זהב
|400,000
|}

== גרסאות אחרות ==
ב-1991 ביצע ג'ו קוקר גרסת כיסוי לשיר, שנכללה באלבום המחווה לאלטון ג'ון וברני טופין "Two Rooms: Celebrating the Songs of Elton John & Bernie Taupin". בהערות האלבום קוקר מצוטט: 

ב-2004, ביצעו אלטון ג'ון וריי צ'ארלס את השיר, שנכלל באלבום הדואטים של צ'ארלס, "Genius Loves Company" . לימים התברר שזו ההקלטה האחרונה שצ'ארלס עשה, לפני מותו באותו יוני.<ref></ref> הדואט היה מועמד לפרס גראמי על שיתוף הפעולה הפופ הטוב ביותר עם שירה. השיר בוצע גם על ידי הסקסופוניסט היהודי-אמריקאי קני ג'י בשיתוף הזמר האמריקאי ריצ'רד מרקס באלבומו At Last...The Duets Album.

הסינגל היה הסינגל המוביל באוסף הרמיקסים Good Morning to the Night בשיתוף פעולה עם הלהקה האוסטרלית פנאו, שיצא ב-16 ביולי 2012.

זמרת הג'אז הקנדית דיאנה קרול הקליטה לשיר גרסה, שנכללה באלבומה Wallflower שיצא בפברואר 2015.

== קישורים חיצוניים ==

* [https://youtu.be/W1FGNoJUP5c סרטון גרסת ג'ו קוקר (אודיו), 1991], באתר יוטיוב
* [https://youtu.be/GvbQzRAi4wM סרטון גרסת להקת "בלו" בשיתוף אלטון ג'ון, 2002], באתר יוטיוב
* [https://youtu.be/bFu-IpBOrVc סרטון הדואט עם ריי צ'ארלס (אודיו), 2004], באתר יוטיוב
* [https://youtu.be/_hSn4-F4zjE סרטון גרסת דיאנה קרול, 2015], באתר יוטיוב

== ביאורים ==

== הערות שוליים ==

קטגוריה:שירי 1976
קטגוריה:סינגלים מ-1976
קטגוריה:סינגלים מ-2002
קטגוריה:שירי אלטון ג'ון
קטגוריה:שירים שהופקו על ידי סטארגייט
קטגוריה:שירים באנגלית
קטגוריה:בלדות משנות ה-1970
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת וירג'ין רקורדס
ג'וש צ'ארלס

ג'ושוע אהרון צ'ארלס (באנגלית: Joshua Aaron Charles; נולד ב-15 בספטמבר 1971) הוא שחקן קולנוע, טלוויזיה ותיאטרון אמריקאי. הוא ידוע בעיקר בזכות תפקידיו כוויל גרדנר בסדרת הדרמה "האישה הטובה", שזיכתה אותו בשתי מועמדויות לפרס אמי לפריים טיים.

== קורות חיים ==
צ'ארלס הוא בנם של לורה (לבית הנקשר), בעלת טור רכילות בעיתון "בולטימור סאן", ואלן צ'ארלס, מנהל פרסום.<ref></ref><ref></ref> הוא ממוצא יהודי מצד אביו, והוא מגדיר את עצמו כיהודי.<ref></ref><ref></ref> הוא החל את הקריירה שלו בגיל תשע.

== קריירה ==
הופעת הבכורה הקולנועית של צ'ארלס הייתה בסרט הקולנוע בהיירספריי של ג'ון ווטרס, בשנת 1988. בשנה שלאחר מכן הוא כיכב לצד רובין ויליאמס ואית'ן הוק בסרט ללכת שבי אחריו שהיה מועמד לאוסקר לסרט הטוב ביותר באותה שנה.

בין השאר שיחק בסרטים שלושה במיטה אחת והחיים שאחרי.

בשנת 2008 שיחק בעונה הראשונה של סדרת הדרמה "בטיפול". לאחר מכן החל לשחק בסדרת הדרמה "האישה הטובה" של רשת CBS, את וויל גארדנר, שותף בכיר במשרד עורכי הדין, תפקיד עליו היה מועמד פעמיים לפרס אמי.

בשנת 2014 כיכב צ'ארלס בסרט הדרמה הצרפתי "אנשי הציפור" בדמותו של גארי ניומן, מהנדס אמריקני מעמק הסיליקון שמחליט לפתע לנטוש את עבודתו ואת אשתו, ומסתגר בחדרו במלון של שדה התעופה בפריז.

בשנת 2018 שיחק בתפקיד ראשי בסרט "חובבן".

משנת 2020 משחק בתפקיד ראשי בסדרה "הרחק" בהפקת נטפליקס. 

בשנת 2022 שיחק במיני-סדרה "העיר הזאת שלנו" מבית רשת HBO. 

בשנת 2023 גילם את דניאל דנדון בסדרת המדע הבדיוני הבריטית "הכוח" של אמזון פריים וידאו.

בשנת 2024 גילם את דמיאן במותחן הפסיכולוגי "אינסטינקט אימהי" <small>(אנ').</small>

== חיים אישיים ==
בספטמבר 2013 התחתן צ'ארלס עם רקדנית הבלט והסופרת סופי פלאק.<ref></ref><ref></ref> יש להם שני ילדים. ב־9 בדצמבר 2014, פלאק ילדה את ילדם הראשון של בני הזוג, בן בשם רוקו.<ref></ref> ב־23 באוגוסט 2018, צ'ארלס פרסם בחשבון האינסטגרם שלו כי פלאק ילדה את ילדם השני, בת בשם אליאונור.<ref name="Instagram"></ref>

הוא מעריץ של בולטימור רייבנס ובולטימור אוריולס. בכמה סרטים שבהם השתתף, הוא לבש כובע בייסבול של אוריולס.

=== אקטיביזם ===
באוקטובר 2023, צ'ארלס, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות מתקפת הפתע על ישראל. הקמפיין שהושק לצד המכתב נקרא . המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס.<ref></ref>

==קישורים חיצוניים==

==הערות שוליים==

קטגוריה:אמריקאים ממוצא יהודי
קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:אמריקאים שנולדו ב-1971
סורת א-שורא

סורת א-שורא
סורת א-שורא (בערבית: سورة الشورى, "המועצה") היא הסורה ה-42 בקוראן. היא מונה 53 פסוקים, ושמה נגזר מפסוק מספר 38.

== תוכן הסורה ==
סורת א-שורא עוסקת בעיקר בתכונותיה ובתוכנה של ההתגלות.

=== תוכן הסורה לפי פסוקים ===
ניתן לחלק את תוכנה של סורת א-שורא לפי פסוקים באופן שלהלן:
* פסוקים 1–5 עוסקים בגדולתה לכאורה של ההתגלות.
* פסוקים 6–12 דנים במטרתה ותכליתה של ההתגלות, ועוסקים גם במונותאיזם ופוליתאיזם.
* פסוקים 13–16 מזהירים מפני מריבות וויכוחים בעניינים הקשורים לתכנים שהגיעו בהתגלות, וגורסים כי המסר שהגיע לכל הנביאים הוא ביסודו אותו המסר.
* פסוקים 17–26 עוסקים בתכונותיהם של התכנים שהגיעו באמצעות התגלות.
* פסוקים 27–50 מונים את התוצאות והיתרונות לכאורה של החיים על פי התכנים וההוראות שהגיעו כביכול דרך ההתגלות.
* פסוקים 51–53 מציינים סוגים שונים של התגלות.

== קישורים חיצוניים ==

== הערות שוליים ==

קטגוריה:סורות
היפוך יציאת כלי הדם הגדולים של הלב

היפוך יציאת כלי הדם הגדולים של הלב (באנגלית: Transposition of the great vessels, או בקיצור TGV) הוא מום לב מולד הכולל סידור לא תקין של היציאות של כלי הדם הגדולים המספקים דם ללב וכלי הדם הגדולים להם הלב מספק דם. מום הלב הנפוץ ביותר מסוג זה הוא היפוך יציאת העורקים הגדולים של הלב ( transposition of the great arteries או בקיצור TGA). היפוך היציאה יכול להיות בין עורק לוריד, בין עורק לעורק ובין וריד לוריד. ההשפעה של מום זה מגוונת ונעה ממעט לחץ דם גבוה ועד הפרעה משמעותית במחזור הדם.

למרות שהמונח המקצועי מדבר על "היפוך", לעיתים מדובר רק על מיקום לא תקין של כלי הדם. כשמדברים על היפוך של כלי הדם או העורקים לרוב מדברים על היפוך של שני העורקים הגדולים של הלב: אבי העורקים ועורק הריאה, מצב המכונה dextro-TGA. במצב זה, אבי העורקים יוצא מהחדר הימני ואילו עורק הריאה יוצא מן החדר השמאלי (המצב התקין הוא הפוך). מצב זה מביא לכך שדם עני בחמצן מגיע לצד הימני של הלב מהוורידים הגדולים של הגוף, ונזרק חזרה לגוף, ללא חמצן, על ידי אבי העורקים (אשר כאמור, יוצא מן החדר הימני). מנגד, דם עשיר בחמצן מגיע מן הריאות לחדר השמאלי, וחוזר שוב לריאות על ידי מהחדר השמאלי על ידי עורק הריאה במקום להגיע לגוף. בהיעדר ערבוב של דם עני בחמצן ודם עשיר בחמצן, מוות מתרחש במהירות. ערבוב של הדם, בין הדם העני בחמצן לדם העשיר בחמצן, עשוי להציל את חיי המטופל ואפשרי קר אם יש חיבור לא טבעי בין החדרים (פגם במחיצה הבין-חדרית), בין העליות (פגם במחיצה הבין-פרוזדורית), או בין עורק הריאה לאבי העורקים (צינור עורקי פתוח). לעיתים נדירות יותר, המונח המקצועי מתייחס למצב בו הן החדרים והן העורקים הפוכים, מצב המכונה levo-TGA.

מום זה מהווה אמנם רק 5% ממומי הלב המולדים, אולם הוא הסיבה הנפוצה ביותר לכיחלון בתקופה שלאחר הלידה. הקליניקה מתבטאת בכיחלון- ציאנוזיס, אשר דרגת חומרתו תלויה במידה בה יש ערבוב בין דם עני בחמצן לדם עשיר בחמצן. במרבית הפעמים יש טכיפניאה- נשימה מהירה, כדי לפצות על המחסור בחמצן. לתינוקות עם ערבוב של דם הנובע מפגם במחיצה הבין-חדרית, ישנו כיחלון מופחת יחסית, אולם יכולים להופיע סימנים של אי ספיקת לב לאור מחזור היפר דינמי של הלב. בצילום חזה ללב יש מראה קלאסי של "ביצה תלויה על חוט" הנוצר עקב היצרותו של מיצר בית החזה (המדיאסטינום) בגלל השינוי בתנוחת העורקים הגדולים.

הטיפול במום זה הוא מתן פרוסטגלנדין E1, על מנת לשמור על הצינור העורקי פתוח ולשמר ערבוב של דם עני בחמצן ועשיר בחמצן כדי שדם מעורב יגיע לגוף. אם עדיין קיימת היפוקסיה חמורה, למרות מתן פרוסטגלנדין, יש להביא לפתיחת הפגם בין העליות באמצעות בלון, טיפול המכונה balloon atrial septostomy, על מנת להביא לערבוב של דם בין שתי מערכות זרימת הדם. ניתוח לתיקון מלא מכונה arterial switch והוא נעשה במהלך השבועיים הראשונים לחיים, כאשר החדר השמאלי עדיין יכול לשמר לחץ סיסטמי. ילודים לאם סוכרתית נמצאים בסיכון לפתח מום זה.

== ראו גם ==
* אנטומיה של הלב
* מום מולד
* מומי לב מולדים

==קישורים חיצוניים==

* [https://www.schneider.org.il/?CategoryID=831&ArticleID=2578 TGA] באתר שניידר

קטגוריה:מומים מולדים במערכת ההובלה
קטגוריה:מחלות לב וכלי דם
אדוארד גרל

אדוארד גרל (בגרמנית: August Eduard Grell; 6 בנובמבר 1800 – 10 באוגוסט 1886) היה מלחין, נגן עוגב ומורה למוזיקה גרמני.

== ביוגרפיה ==
אדוארד גרל נולד בברלין. הוא למד אצל קרל פרידריך צלטר ובהמלצתו בשנת 1817 קיבל משרת נגן עוגב בניקולאיקירכה בברלין. הוא התקבל לאקדמיה לשירה של ברלין והיה חבר בה שנים רבות. בשנים 1856–1876 האו היה המנהל של הארגון.

בשנת 1853 אדוארד גרל התקבל לאקדמיה פרוסית לאמנויות. בשנת 1864 הוענק לו פור לה מריט.

במחצית השנייה של המאה ה-19 הוא נחשב לאחד האישים המצטיינים בחיי המוזיקה של ברלין, כמלחין פורה ורב-גוני במיוחד וכדוגל באידיאל המוזיקה הווקלית "העירומה", שירת קפלה. גרל הלחין בעיקר מוזיקה ווקאלית, כולל קנטטות, אורטוריות ואופרות. הוא היה בין מקדמי הכרה מחודשת של יצירות מאת ג'ובאני פלסטרינה.

אדוראד גרל היה מורה למוזיקה שנים רבות. גוסטב לאנגה נמנה עם תלמידיו.

==קישורים חיצוניים==

* [https://portal.dnb.de/opac.htm?method=simpleSearch&query=118542001 יצירות של אדוארד גרל]

קטגוריה:מלחינים גרמנים
קטגוריה:נגני עוגב גרמנים
קטגוריה:מורים למוזיקה בגרמניה
קטגוריה:מעוטרי פור לה מריט
קטגוריה:גרמנים שנולדו ב-1800
קטגוריה:גרמנים שנפטרו ב-1886
ליליינטל בי-פלאן

ליליינטל בי-פלאן (שם במקור: Großer Doppeldecker) היה כלי טיס בתצורת דאון דו-כנפי למטרת גלישה אווירית שפותח על ידי המהנדס הגרמני אוטו ליליינטל בשנת 1895.

ליליינטל היה האדם הראשון שתכנן ובנה גלשן אוויר שיכול היה לשאת אדם. בשל תרומתו הרבה בתחום זה והמידע הרב שצבר בחקירות שניהל, ליליינטל נחשב לאחד האישים המוכרים והמשפעים ביותר מבין החלוצים בתחום התעופה. כלי התעופה אותו המציא מוכר כיום כגלשון אוויר.

==מבנה==
הסיפון התחתון של "ליליינטל בי-פלאן" הוא בגודל זהה לזה ששימש בליליינטל נורמל-זגל-אפראט החד-כנפי של ליליינטל. הסיפון העליון אינו, כמו התחתון, מתקפל לחלוטין, אלא מתקפל באמצע, כך הרחפן מצטמצם בקלות לרוחב הניתן להעברה של קצת יותר משני מטרים.

הסיפון העליון שינה גם את התכונות המכניות לטיסה בהשוואה למטוס החד-כנפי. המרכז האווירודינמי תוכנן גבוה יותר ולכן הגביר את יציבות הטיסה, אך הפחית את סמכות השליטה לרוחב. המטרה של ליליינטל הייתה בסופו של דבר להשתמש ברוחות חזקות יותר כדי להשיג טיסות גלישה ארוכות.

הדאון היה יציב בשיפוע וגלגול וניתן היה להטיס אותו בבטחה בגובה בינוני באוויר חלק.

=="ליליינטל נורמל-זיגל-אפראט"==
* יוצרה 1 יחידה.
* צוות: 1 טייס.
* אורך: 5.30 מטר.
* מוטת כנפיים: 6.70 מטר.
* שטח כנפיים: 24.0 מ"ר.
* משקל: 25 ק"ג (ריק).
* מרווח קרקע מקסימלי (שהגיעו אליו על ידי ליליינטל): 250 מטר.
* שליטה על ידי העברת משקל הטייס כמו בגלישה מטוסי זנב ניידים.

==גלריה==
<gallery mode="packed" heights="170">
קובץ:EB1911 - Flight - Fig. 49.png | "ליליינטל בי-פלאן"
קובץ:Rekonstruktion Großer Doppeldecker.jpg | "ליליינטל בי-פלאן"
קובץ:2019-07-30-flug-des-lilienthal-doppeldeckers.jpg | "ליליינטל בי-פלאן" משוחזר
Technische Zeichnung Großer Doppeldecker und im Flug Otto Lilienthal 1895.png|"ציור טכני וצילום טיסה של הדו-כנפי הגדול"
</gallery>

==ראו גם==
* גלישה אווירית
* דאון
* דראוויצר גליידר
* ליליינטל נורמל-זגל-אפראט

==לקריאה נוספת==
* Nitsch, Stephan. Vom Sprung zum Flug (From the jump to the flight). Berlin, Brandenburgisches Verlagshaus, 1991. .Modified second edition: Die Flugzeuge von Otto Lilienthal. Technik - Dokumentation - Rekonstruktion. (The airplanes of Otto Lilienthal. Technique - Documentation - Reconstruction). Otto-Lilienthal-Museum Anklam, 2016. .

==קישורים חיצוניים==

* [https://www.dlr.de/content/en/articles/news/2019/04/20191220_replicas-gliders-of-lilienthal-and-wright-brothers-in-kitty-hawk.html הדו כנפיים של ליליינטל והאחים רייט - טסים בו זמנית] (dlr.de/content/en/articles)
* 
* 

==הערות שוליים==

קטגוריה:כלי טיס
קטגוריה:דאייה
ליליינטל בי-פלאן
קטגוריה:גרמניה: מדע וטכנולוגיה
קטגוריה:המצאות במאה ה-19
קטגוריה:גרמניה: המצאות
קטגוריה:1895 במדע
סבאח אל-ח'אלד א-סבאח

סבאח אל-ח'אלד א-סבאח (בערבית: صباح الخالد الحمد الصباح; נולד ב-3 במרץ 1953) הוא פוליטיקאי ודיפלומט כוויתי, כיהן בין השנים 2019–2022 בתפקיד ראש ממשלת כווית.

==ביוגרפיה==
סבאח הוא בנו של חאלד בן חאמד א-סבאח ומוזה בת אחמד א-סבאח, הבת של אחמד בן ג'אביר אלמובארק א-סבאח, שהיה שליט כווית בין השנים 1921 עד 1950. הוא אחיו של מוחמד אל-ח'אלד א-סבאח, סגן ראש הממשלה לשעבר של כווית. אח נוסף שלו הוא אחמד אל-ח'אלד א-סבאח שגם כיהן כסגן ראש ממשלה לשעבר ושר הביטחון.

בשנת 1977 קיבל א-סבאח תואר ראשון במדעי המדינה מאוניברסיטת כווית.

סבאח החל את הקריירה שלו בשנת 1978, כשהצטרף למשרד החוץ של כווית. עד שנת 1995 הוא עבד במשרד בתפקידים שונים, לרבות תפקיד שגריר כווית באו"ם בין השנים 1983–1989. בין השנים 1995 ל-1993, כיהן סבאח כשגריר כווית בערב הסעודית. במהלך תקופה זו הוא כיהן כנציגה של כווית לארגון לשיתוף פעולה אסלאמי. בין השנים 1998 ל-2006 כיהן סבאח כראש השירות לביטחון לאומי.

ביולי 2006, מונה סבאח לתפקידו המיניסטריאלי הראשון, כשמונה לשר הרווחה והעבודה, תפקיד שהמשיך בו עד אוקטובר 2007 עד שמונה לשר המידע. בפברואר 2010 הוא מונה לחבר במועצת הנפט העליונה. באוקטובר 2011 מונה סבאח לסגן ראש הממשלה ושר החוץ. בדצמבר 2011 מונה סבאח גם לשר החוץ בקבינט. ב-4 באוגוסט 2013 מונה סבאח לתפקיד "סגן ראש ממשלה ראשון", בנוסף לתפקידו כסגן ראש הממשלה.

ב-19 בנובמבר 2019 מונה לראש ממשלת כווית. הוא הגיש את התפטרות ממשלתו ב-5 באפריל 2022. סיים את תפקידו ב-9 ביולי 2022.

== חיים אישיים ==
סבאח נשוי לאיידה סלים אל-עלי א-סבאח ויש לו שני ילדים.

==קישורים חיצוניים==

קטגוריה:ראשי ממשלת כווית
קטגוריה:משפחת סבאח
קטגוריה:ילידי 1953
סורת א-ד'אריאת

עמוד מהקוראן המציג חלק מסורת א-ד'אריאת
סורת א-ד'אריאת (בערבית: سورة الذاريات, "המפיצות") היא הסורה ה-51 בקוראן. הסורה מונה 60 פסוקים, ושמה נגזר מהפסוק הראשון בה. בין היתר מזכירה הסורה את אברהם, נח, ואת יום הדין.

== תוכן הסורה ==
בתפסיר אל-מיזאן (تفسير الميزان) נאמר שהנושא העיקרי של סורת א-ד'אריאת הוא העולם הבא.

=== לפי פסוקים ===
לפי תפסיר נמונה (בפרסית: تفسیر نمونه) ניתן לחלק את תוכנה של הסורה לפי פסוקים באופן הבא:
* פסוקים 1–19 מדברים על תחיית המתים, העולם הבא ויום הדין.
* פסוקים 20–23 מדברים על היחס של אללה למאמינים.
* פסוקים 24–30 עוסקים באברהם.
* פסוקים 31–37 עוסקים בלוט.
* פסוקים 38–40 מזכירים בקצרה את סיפורם של משה ופרעה.
* פסוקים 41–42 דנים בשבט עאד.
* פסוקים 43–45 מתמקדים בסיפורם של שבט ת'מוד.
* פסוקים 52–55 מורים למוחמד כיצד לנהוג עם אלו שדחו את המסר שהוא הביא להם.
* בפסוקים 55–58 נאמר כי מהות חייו של האדם היא עבודת האל.
* פסוקים 59–60 היא אזהרה מפני העונש האלוהי שיהיה כביכול בעולם הבא לרשעים.

== קישורים חיצוניים ==

== הערות שוליים ==

א-ד'אריאת
אמה סנדיס

אמה סנדיס (באנגלית: Emma Sandys; 1843 – 1877) הייתה ציירת אנגלית פרה-רפאליטית מהמאה ה-19.<ref></ref>

== ביוגרפיה ==
אמה סנדיס נולדה בנוריץ', שם העביר לה אביה, אנתוני סנדס (1806–1883) שיעורי אמנות מוקדמים.
היא הושפעה מאחיה פרדריק סנדיס (1829–1904), מהאחים הקדם-רפאליים, ומחברו דנטה גבריאל רוזטי.

הציור המוקדם ביותר שלה מתוארך לשנת 1863. היא הציגה את עבודותיה בלונדון ובנוריץ בין השנים 1867 ו-1874.
עבודותיה היו דיוקנאות בעיקר בצבעי שמן וגיר של ילדים ושל נשים צעירות, לרוב בלבוש תקופתי או מימי הביניים, על רקע של פרחים צבעוניים.<ref></ref>
סנדיס עשתה את רוב עבודתה סביב נוריץ', וייתכן שבילתה בסטודיו של אחיה, פרדריק סנדיס, בלונדון.

היא נפטרה בנוריץ' בנובמבר 1877.<ref></ref>

== גלריה ==
 <gallery mode="packed" heights="160">
File:Mary Emma Jones, by Emma Sandys.jpg | אמה ג'ונס

File:Emma Sandys - Fiammetta.jpg | פימטה

File:Sandys A-Medieval-beauty.jpg | יופי של ימי הביניים

File:Emma Sandys-A Fashionable Lady.jpg | אשה אופנתית

File:Emma Sandys-Preparing for the Ball 1867.jpg | ההכנות לנשף

</gallery>

==קישורים חיצוניים==

== הערות שוליים ==

קטגוריה:ציירות בריטיות
קטגוריה:בריטיות שנולדו ב-1843
קטגוריה:בריטיות שנפטרו ב-1877
קטגוריה:בריטים שנפטרו ב-1877
Play (שיר של ג'קס ג'ונס ויירס אנד יירס)

"Play" (בעברית: "לשחק") הוא סינגל של הדי ג'יי הבריטי, ג'קס ג'ונס, בהשתתפות הלהקה הבריטית יירס אנד יירס. הוא יצא לאור ב-28 בנובמבר 2018. הוא נכלל בתוך המיני אלבום של ג'ונס, Snacks. הסינגל גם נכלל באלבום השני של הלהקה, Palo Santo, אשר יצא לאור באותו היום בו הסינגל יצא לאור.

== וידאו קליפ ==
קליפ ויזואלי לשיר יצא לאור ב-28 בנובמבר 2018, וזכה ל-6.5 מיליון צפיות, נכון לאוקטובר 2020.<ref></ref> הקליפ הרשמי לשיר יצא לאור ב-28 בינואר 2019, כחודשיים לאחר הקליפ הוויזואלי וזכה ל-24 מיליון צפיות, נכון לאוקטובר 2020.<ref></ref>

הקליפ הרשמי מראה את אולי, ביחד עם ג'ונס רוקדים בחנות על לצד רקדנים הלבושים כירקות. הוא גם מראה את ג'ונס עובד בחנות זו.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי ג'קס ג'ונס
קטגוריה:שירי יירס אנד יירס
קטגוריה:שירים באנגלית
קטגוריה:שירים שנכתבו על ידי MNEK
קטגוריה:שירים שהופקו על ידי מארק ראלף
קטגוריה:שירים שנכתבו על ידי מארק ראלף
קטגוריה:סינגלים בהוצאת פולידור רקורדס
Emotion (אלבום של ברברה סטרייסנד)

Emotion (בעברית: רגש) הוא אלבומה ה-23 של הזמרת ברברה סטרייסנד, אשר יצא ב-9 באוקטובר 1984. האלבום זכה להצלחה בארצות הברית כאשר הגיע למעמד פלטינה במדינה. בנוסף גם הגיע למעמד פלטינה בניו זילנד ואוסטרליה ולמעמד אלבום זהב בקנדה, הולנד ובריטניה.

== סקירה ==
האלבום הוקלט ב-14 אולפנים שונים בלוס אנג'לס וניו יורק ועבדו עליו מספר רב של מלחינים, כותבים ומפיקים כמו ריצ'רד פרי, פיטר בליס ודיאן וורן. מתוך האלבום יצאו שלושה סינגלים כאשר הסינגל הראשון היה השיר "Left in the Dark" אשר הגיע למקום ה-50 בארצות הברית שהוא למעשה היה גרסת כיסוי לשירו של המלחין ג'ים סטיינמן. הסינגל השני היה השיר "Make No Mistake, He's Mine", דואט עם הזמרת קים קארנס אשר הגיע למוקם ה-51 בארצות הברית. והסינגל האחרון היה שיר הנושא של האלבום שיצא לאור בגרסת רמיקס מיוחדת.

בקליפים לשירים מהאלבום השתתפו מספר ידוענים: בקליפ לשיר "Left in the Dark" כיכב הזמר קריס קריסטופרסון איתו שיחקה בסרט כוכב נולד בשנת 1976 ובקליפ לשיר הנושא של האלבום השתתפו הזמרים רוג'ר דלטרי ומיכאיל ברישניקוב מלהקת The Who.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי ברברה סטרייסנד
קטגוריה:אלבומים באנגלית
קטגוריה:אלבומים שהופקו על ידי ברברה סטרייסנד
קטגוריה:אלבומים שהוקלטו באולפני אווטאר
קטגוריה:אלבומי חברת קולומביה רקורדס
Aporia

Aporia (אַפּוׂרִיָה) הוא אלבום של המוזיקאי האמריקאי סופיאן סטיבנס ואביו החורג, לוואל ברהמס. הוא יצא לאור על ידי חברת התקליטים Asthmatic Kitty ב-24 במרץ 2020 עם תצוגה מקדימה חיה שהתקיימה ביוטיוב ב-23 במרץ 2020<ref></ref>.

== רקע ==
האלבום נכתב בהשראת מוזיקת העידן החדש, כאשר סטיבנס ציין את אניה ובורדס אוב קנדה כהשפעות עיקריות, כמו גם את פסקולי הסרטים בלייד ראנר, Under the Skin ו-Hereditary<ref></ref>. סטיבנס הסביר כי האלבום מסמן את פרישתו של אביו החורג ושותפו העסקי לוואל ברהמס, איתו ייסד את הלייבל Asthmatic Kitty, באומרו כי הוא "מספר סיפור גדול יותר של סדרנות ומנטוריות. הוא היה שם מגיל חמש. [...] תקליט זה הוא סינתזה של כל ההיסטוריה ההיא."

האלבום אמור היה לצאת לאור ב-27 במרץ 2020, אך הצמד הזיז את ההעלאה ל-24 במרץ עקב החשש הגובר מפני סגירת חנויות התקליטים בשל מגפת הקורונה<ref></ref>.

== הקלטה ==
סטיבנס וברהמס עבדו על האלבום במהלך ביקורו של ברהמס בבית סטיבנס בניו יורק. סטיבנס הצהיר כי האלבום נוצר בעיקר כתוצאה מג'אם סשן: "אתה יודע איך זה עם ג'אמינג, תשעים אחוזים ממנו זה נורא בהחלט, אבל אם אתה בר מזל מספיק, עשרה אחוזים זה קסם. פשוט המשכתי לשלוף את הרגעים הקסומים הקטנים האלה." <ref></ref> הוא וברהמס לקחו את החלקים הטובים ביותר בג'אם סשן שלהם ועיבדו אותם לשירים.

== רשימת רצועות ==

== משתתפים ==
* לוואל ברהמס&nbsp;- לחן, מוזיקה.
* סופיאן סטיבנס&nbsp;- לחן, מוזיקה, מיקסינג, הפקה.
מוזיקאים נוספים
* תומאס ברטלט.
* ניק ברי.
* קט מרטינו.
* יוקי מת'יוס.
* ג'יימס מקאליסטר.
* סטיב מור.
* ג'ון רינגופר.
* ד.מ. סית'.

=== צוות טכני ===
* ט.ו וולש&nbsp;- מאסטרינג.

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2020
קטגוריה:אלבומי סופיאן סטיבנס
קטגוריה:אלבומים באנגלית
קטגוריה:אלבומים משותפים
Yentl

Yentl (בעברית: ינטל) הוא פסקול הסרט "ינטל", שיצא לאור ב-8 בנובמבר 1983, והוקלט על ידי הזמרת ברברה סטרייסנד, שגם הפיקה את הפסקול. את הפסקול הפיקה הזמרת ביחד עם מספר מפיקים נוספים ביניהם דייב גרוסין ופיל רמון והולחן על ידי מישל לגרנד שכתבה את מילות שירי האלבום ביחד עם הצמד אלן ומרלין ברגמן.

== הצלחה ==
הפסקול זכה להצלחה רבה ברחבי העולם כאשר הוא הגיע למעמד פלטינה בארצות הברית (איגוד תעשיית ההקלטות האמריקאי) וכמו כן גם בקנדה. (איגוד תעשיית ההקלטות הקנדי) באוסטרליה והולנד האלבום הגיע למעמד אלבום זהב סך כל מכירות האלבום בכל העולם עומדות על 3.5 מיליון עותקים.

== סינגלים ==
מתוך האלבום יצאו שני סינגלים: "" אשר יצא לאור כסינגל הראשון מהאלבום ב-28 בינואר 1984 אך לא הצליח להיכנס למצעד האמריקאי ואילו הסינגל השני "The Way He Makes Me Feel" הגיע למקום ה-40 בארצות הברית. בבריטניה השיר "No Matter What Happens" יצא לאור כסינגל השני מהאלבום.

בשנת 1991 חשפה סטרייסנד מספר שירי דמו אשר לא נכנסו לאלבום במסגרת הוצאת אלבום האוסף שלה .

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי ברברה סטרייסנד
קטגוריה:פסקולים באנגלית
קטגוריה:אלבומים שהופקו על ידי ברברה סטרייסנד
קטגוריה:אלבומי חברת קולומביה רקורדס